Publication: Magyar Közlöny
Issue: MK-2005-145 (Year: 2005, Number: 145)
Era: 2004-2010
Section: szóló 1/2005. (III. 11.) MeHVM rendelet elõírásai irányadók.
Paragraph Index: 90

a) Utánpótlás-nevelési feladatok Az elõirányzat célja az egységes utánpótlás-nevelési rendszer – mely egymásra épülõ programok integrált rendszere – fejlesztése és mûködtetése. A rendszer széles tömegbázist teremt, megszeretteti a gyermekkel a sportolást, tudatosítja a mozgásgazdag életmód jelentõségét, és támogatja a tehetségeket. A feladat részprogramokon keresztül valósul meg, amelynek része a Sport XXI. program, a Héraklész-program, amelyek a Nemzeti Utánpótlás-nevelési Intézet (a továbbiakban: Intézet) felügyelete alatt mûködnek. A részprogramoknak megfelelõen a programokat lebonyolító Intézeten keresztül jut el a támogatás a felhasználókhoz, illetve az NSH és a felhasználók között közvetlen kötött támogatási szerzõdéseknek megfelelõen. A támogatás elõfinanszírozással vagy utófinanszírozással kerülhet felhasználásra egyedi döntés szerint. A szerzõdésekben meghatározott módon az elõírt határidõig a támogatott sportszervezetek kötelesek elszámolást készíteni a Nemzeti Sporthivatal részére.

Source: https://magyarkozlony.hu/hivatalos-lapok/3e60c72894d2fccbc98c526b2ef36b0de9562984/dokumentumok/5dd3afce6aeec64363523a9d90f91d6d2d9ab199/letoltes